**INNSPILL TIL ORGANISASJONSUTVALGET**

Lillehammer Arbeiderparti hadde organisasjonsdebatt på agendaen i vårt medlemsmøte 6. september: Det var en engasjerende debatt som også bar preg av at vi hadde besøk av partisekretær Kjersti Stenseng, og at flere følte behov for å ta opp store nasjonale, politiske tema.

Det ble skrevet et referat fra medlemsmøtet som våre tillitsvalgte tok med seg til representantskapsmøte i Oppland Arbeiderparti 22.09.18. Lillehammer Arbeiderparti stiller seg helt og fullt bak uttalelsen fra Oppland Ap, men vi legge til følgende:

* I kommunikasjon med medlemmene må partiet, både sentralt og lokalt, huske på at det er relativt mange som ikke har tilgang til elektronisk kommunikasjon. Selv om det er fornuftig å bruke digitale flater i det daglige må man sørge for at alle blir informert om partiets møteplan generelt, og ikke minst at alle blir invitert til årsmøte og til markering av 1. mai.
* Det er viktig å bryte opp faste mønstre på medlemsmøter i blant. Det kan man for eksempel gjøre ved diskutere saker i mindre grupper der alle kommer til orde.
* Vi må passe oss for å miste partiets sangkultur. Vi synger på våre møter.
* Det er viktig at alle medlemmer får tilbud om å diskutere saker man er opptatt av på en passende arena. Kommunepartiene kan for eksempel organisere seg med egne utvalgsgrupper der ulike tema diskuteres utenfor medlemsmøtene. Politikken som skapes på disse arenaene kan legges til grunn for politikkutvikling i programarbeid, årsmøter, innspill til partiet sentralt etc.